**Materská škola na Ul. sv. Cyrila a Metoda 64, 038 61 Vrútky**

**––––––––––––––––––––––––––––––––––––––––––––––––––––––––**

**Správa o výchovno – vzdelávacej činnosti, jej výsledkoch a podmienkach školy za školský rok 2023/2024.**

Podľa vyhlášky 435/2020 Z. z., Ministerstva školstva, vedy, výskumu a športu Slovenskej republiky z 18. decembra 2020 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení, podľa [§ 14 ods. 5 písm. d) zákona č. 596/2003 Z. z.](https://www.slov-lex.sk/pravne-predpisy/SK/ZZ/2003/596/#paragraf-14.odsek-5.pismeno-d) o štátnej správe v školstve a školskej samospráve a o zmene a doplnení niektorých zákonov v znení zákona č. 312/2013 Z. z.

****

Predkladá: Mgr. Gajdošová Zuzana

riaditeľka MŠ

**§ 2 ods. 1 a**

**Základné údaje o škole :**

1. **Materská škola na Ul. sv. Cyrila a Metoda**
2. **Adresa – Sv. Cyrila a Metoda 64, 038 61 Vrútky**
3. **Telefón – 043 / 4281 582**
4. [**www.mscyrilaametodavrutky.sk**](http://www.mscyrilaametodavrutky.sk)
5. **zvedave.sovicata@gmail.com**
6. **Riaditeľka školy – Mgr. Gajdošová Zuzana**

**Zástupkyňa školy – Mgr. Miroslava Kleskeňová**

**Vedúca školskej jedálne – Bc. Chovancová Oľga**

7. **Rada školy – 11 členov – Predseda: Bc. Lenka Maťusová**

**Podpredseda: Michal Ševcech**

**Členovia: Jana Mažgútová**

**Miloslav Bauer**

**Roman Trnovec**

**Lucia Kečkéšová**

**Lenka Karcolová**

**Delegovaní: Eva Wedra Kačková**

**František Kurhajec**

**Mgr. Zuzana Furová**

**Ing. Lívia Komínová**

**§ 2 ods. 1 b**

**Údaje o zriaďovateľovi:**

**1. Mesto Vrútky**

**2. Námestie S. Zachara 4, 03861 Vrútky**

**3. Telefón: 043/4241800**

**4.** [**vrutky@vrutky.sk**](mailto:vrutky@vrutky.sk)

**§ 2 ods. 1 c**

**Informácia o činnosti Rady školy:**

Zasadnutie Rady školy bolo uskutočnené 2 x .

1. Hlavným programom bolo schválenie Správy VVČ za šk. rok 2022/2023.

Uznesenie: Rada školy pri MŠ Cyrila a Metoda 64, Vrútky, berie na vedomie Správu o VVČ za školský rok 2022/2023 bez pripomienok a odporúča ju zriaďovateľovi na schválenie.

2. Voľba Riaditeľky materskej školy na funkčné obdobie 2024 – 2029.

Uznesenie: Rada školy pri MŠ Cyrila a Metoda 64, Vrútky, jednohlasne zvolila do funkcie riaditeľky materskej školy na obdobie 2024 – 2029 Mgr. Zuzanu Gajdošovú.

**Poradné orgány riaditeľa**

Podľa § 2 ods. 2 a 3 Vyhlášky 541/2021 o materskej škole je poradným orgánom riaditeľa MŠ pedagogická rada.

**Pedagogická rada:** zložená z členov pedagogického kolektívu, bola jednou z organizačných foriem činnosti pedagogického zboru, ktorá spájala zodpovednosť riaditeľky MŠ so skupinovým poradenstvom ostatných pedagogických zamestnancov. V tomto školskom roku sa zišla 5 x.

Obsahom rokovaní boli:

* stanoviská k výsledkom výchovy a vzdelávania
* organizácia lyžiarskej a plaveckej prípravy, školy v prírode, školského výletu
* organizácia besiedok, karnevalu, krúžkovej činnosti
* informácie o progresívnych metódach výchovy a vzdelávania
* evalvácia, autoevalvácia
* koncepcia a smerovanie školy
* zapájanie sa do grandov
* získavanie sponzorov
* riešenie problémov v práci s deťmi
* realizácia projektov MŠ
* zveľaďovanie a rekonštrukcia školského dvora
* analýza výchovno – vzdelávacej práce
* organizačné zabezpečenie prevádzky počas letných prázdnin

**§ 2 ods. 1 d**

**Počet detí v školskom zariadení**

**(údaj k 15. 09. 2023)**

Počet tried: 4

Počet detí: 79

Predškolákov: 23

**(údaj k 30. 06. 2023)**

Počet tried: 4

Počet detí : 80

Predškolákov : 22

Do prvého ročníka ZŠ v školskom roku 2024/2025 bolo zapísaných 21 detí, 1 dieťa pokračuje v povinnom predprimárnom vzdelávaní v MŠ – Sučany.

**§ 2 ods. 1 e**

**Počet zamestnancov :** 15 – 8 pedagogických / kvalifikovaných/

7 nepedagogických

**§ 2 ods. 1 f**

**Kvalifikačné predpoklady pedagogických zamestnancov**

Pedagogickí zamestnanci si rozširovali svoje poznatky formou aktualizačného vzdelávania, ktoré organizovala Spoločnosť pre predškolskú výchovu, Martin a MŠ Sv. Cyrila a Metoda, Vrútky – lektor: Mgr. Roman Stančo

Aktualizačné vzdelávanie: ,, Ako zrealizovať úspešnú VVČ“-

14.11.2023: Gajdošová

,, Tvorba školského vzdelávacieho programu“

18.3.2024: Gajdošová, Cyprichová

,, Realizácia zdravotného cvičenia v materskej škole“

26.3.2024: Muchová

,, Emočné a sociálne potreby dieťaťa“

3.5.2024: Gajdošová

,, Programovanie pomocou edukačných robotov “

20 hodín – ukončené 8.1.2024

Kleskeňová, Soláriková, Kečkéšová, Jankovičová, Cyprichová,

Gajdošová, Dávidíková, Muchová

Kvalifikovanosť: 8

Nekvalifikovanosť: 0

**§ 2 ods. 1 g**

**Aktivity školy a prezentácie na verejnosti :**

* Farmársky deň – Jarmok, výstava ovocia a zeleniny
* Deň jablka
* Hygiena rúk – A a C trieda
* Dentálna hygiena – B a D trieda
* Zdravá výživa – počas celého týždňa
* ,,O pyšnej Dorotke“ – div. predstavenie
* Plavecká príprava
* Šarkaniáda
* ,,Ľudské telo“ – divad. predstavenie
* Tekvičková slávnosť
* Lucia – ľudové zvyky

- Mikuláš

- Hudobný koncert v ZUŠ

– oboznámenie so zvykmi počas vian. sviatkov

* Pečenie medovníkov
* Zdobenie medovníkov – CVČ Domino
* Vianočné besiedky
* Výtvarná súťaž: Najkrajší vianočný škriatok, Najrajší snehuliak
* Hry so snehom
* Fašiangový karneval
* Pochovávanie basy
* ,,Farma“ – divadelné predstavenie
* Návšteva mestskej polície
* ,, Ako si babka s dedkom nažívali“ – divadelné predstavenie
* ,,Hravá angličtina“ – ZŠ – H. Zelinovej
* ,, Ľudské telo“ – divadelné predstavenie
* Návšteva 1. Ročníka, ZŠ – H. Zelinovej
* Návšteva knižnice
* Návšteva mestskej polície
* Vynášanie Moreny
* Tvorivé dielne – CVČ Domino – zdobenie perníkov
* ,, Šibi, ryby“ – tvorivé dielne s rodičmi
* Návšteva hvezdárne v Martine
* ZUŠ – výchovný koncert, tvorivé dielne
* Stavanie mája v MŠ
* Deň matiek – besiedky
* SIM – návšteva požiarnikov
* Divadelné predstavenie ,, Kúzelník Tristan“
* Detská olympiáda
* Pečenie pizze
* Týždeň detských radostí
* CVČ – súťaž na kolobežkách- ,, Bicykel, doprava a ja“
* MDD – námestie Vrútky – športové zápolenie, maľovanie na tvár
* Detská olympiáda spojená s hľadaním pokladu
* Športový deň Mesta Vrútky
* Fotografovanie detí
* Celodenný výlet – Penzión Marco, Trusalová
* ,,Opekačka s rodičmi“
* Hudobné predstavenie ,,Duch fujary“

- Rozlúčka s predškolákmi

- Druhý ročník folklórneho festivalu MŠ v Turanoch

**§ 2 ods. 1 h**

**Projekty a zameranie materskej školy:**

* Projekt: **,,Technický kútik zvedavých sovíčat“**
* Získali sme grant z Nadácie KIA Slovakia vo výške 2.982,10 € na uskutočnenie projektu
* Cieľom projektu je hravou formou, primeranou vekovým možnostiam detí, podporovať a rozvíjať ich technické myslenie, manuálne zručnosti a verbálne schopnosti.
* Technický kútik sa nachádza v altánku MŠ na školskom dvore. Kútik je vybavený pracovným stolom pre stolára a mechanika, odkladacím priestorom na náradie a náčinie, detskými vŕtačkami, skrutkovačmi, korkovými podložkami, klinčekmi, kladivkami, lepidlami, dreveným odpadovým materiálom...
* Touto cestou chceme zapojiť aj rodičov detí formou tvorivých dielní zapájať sa do procesu MŠ.
* Projekt: **,, Altánok zvedavých sovíčat“**
* Zrealizovaná novostavba altánku na školskom dvore z prostriedkov zriaďovateľa – Mesto Vrútky.
* Cieľom projektu bolo realizovanie výchovno vzdelávacej činnosti na čerstvom vzduchu aj v prípade nepriaznivého počasia,
* nenásilnou formou podnecovať deti k aktivitám a činnostiam formou zážitkového učenia a bádateľských činnost**í**
* **,,Triedim, triediš, triedime“**
* Projekt Slovenskej agentúry životného prostredia. Cieľom projektu je vniesť do učenia o odpadoch túžbu po objavovaní, ako aj snahu byť aktívnym pri hľadaní riešení.
* Projekt bol orientovaný na podporu environmentálnej výchovy, prostredníctvom ktorého sa deti samy učili ako správne nakladať s odpadom, a toto posolstvo odovzdávali ďalej.
* **Environmentálna výchova**

V materskej škole využívame pri vytváraní vzťahu k životnému prostrediu najmä metódy praktických činností.Prirodzené zážitky a skúsenosti uprednostňujeme pred sprostredkovanými a každú činnosť vhodným spôsobom motivujeme.

Miňová a kol. (2005) uvádza tieto metódy a postupy pri plnení cieľov environmentálnej výchovy v materskej škole:

- spontánne a cieľavedomé pozorovanie,

- dostatok priamych zmyslových podnetov na myšlienkové spracovanie,

- experimenty,

- rozširovanie obsahu vedomostí o životnom prostredí z hľadiska vštepovania, uchovania a vybavenia informácií na logickom podklade.

* **Regionálna výchova**

,, **Sovíčatká spoznávajú turčiansky región**“

Uplatňovanie regionálnych prvkov pre aktívne rozvíjanie detskej osobnosti v rámci edukačného procesu.

Regionálna výchova v predprimárnom vzdelávaní vychádza z tradícií ľudovej kultúry obce, regiónu, jej prvky majú veľký význam aj v mravnej a estetickej výchove a rozvíjaní talentu vo všetkých druhoch umenia. Má spoločenský, kultúrny a politický význam, a miesto v súčasnej kultúre.

Cieľom je pripraviť podmienky na ochraňovanie a podporu tradičnej ľudovej kultúry, jej uchovanie a zvýšenie úcty a posilnenie vedomia spoločnosti v jej význame.

V rámci zamerania našej MŠ na ľudové tradície, sme sa zúčastnili na ,,Folklórnom festivale materských škôl“ v Turanoch. Prezentovali sme sa vystúpením troch ľudových tancov, ktoré sme predviedli pred širokým publikom a ostatnými účinkujúcimi.

**§ 2 ods. 1 i**

**Informácie o výsledkoch inšpekčnej činnosti** :

V školskom roku 2023/2024 Štátna školská inšpekcia nebola v MŠ vykonaná.

**§ 2 ods. 1 j**

**Informácie o priestorových a materiálno – technických podmienkach školy:**

Materská škola je umiestnená v účelovej zrekonštruovanej budove. Na prízemí sú šatne, 2 triedy, riaditeľňa, zborovňa, sociálne zariadenia (WC, umyvárne), izolačná miestnosť, školská kuchyňa, výdajňa jedál, chodby a sklady. Na poschodí sú 2 triedy, šatne, zborovňa, sociálne zariadenia, výdajňa jedál a sklady. Okolo budovy sa rozprestiera rozľahlý trávnatý areál s preliezačkami, hojdačkami, pieskoviskom a záhradným altánkom. V pivničných priestoroch je umiestnená práčovňa.

Súčasťou materiálno-technického vybavenia materskej školy je detská a odborná literatúra, učebné pomôcky, telovýchovné náradie a náčinie, hudobné nástroje, didaktická a audiovizuálna technika, výpočtová technika atď. Vlastníme päť počítačov, päť notebookov, štyri interaktívne tabule, dve multifunkčné zariadenia, DVD –prehrávače, CD –prehrávače.

Dostatočné vybavenie spotrebným materiálom na výtvarné, grafomotorické, pracovné činnosti je dobrým východiskom pre kvalitné plnenie školského vzdelávacieho programu.

K štandardnému a nezastupiteľnému vybaveniu patria aj hračky a nábytok pre deti (stoly, stoličky a zariadenie triedy, ležadlá), ktorý rešpektuje ergonomické požiadavky (výška, veľkosť...).

Vykurovanie materskej školy a prípravu teplej vody zabezpečuje Prvá teplárenská, Martin, zásobovanie pitnou vodou je z mestského vodovodu.

 Priestorové a materiálne podmienky v materskej škole sú na primeranej úrovni a spĺňajú požiadavky ustanovené školským zákonom.

§ 2 ods. 1 k

Informácie o oblastiach, v ktorých škola dosahuje dobré výsledky :

**Silné stránky MŠ:**

- oblasť humánneho prístupu všetkých zamestnancov školy k deťom (rešpektovanie individuálnych potrieb dieťaťa),

- dobrá úroveň výchovno-vzdelávacieho procesu, z čoho vyplýva veľmi dobrá úroveň rozvoja kognitívnych, nonkognitívnych funkcií u detí, rozvoja ich pracovných, manuálnych zručností, sebaobslužných činností, dobrá pripravenosť detí na vstup do ZŠ.

- účelné a estetické vybavenie tried

- priateľská, pohodová a tvorivá klíma v triedach

- dobrá spolupráca s rodičmi, ich účasť na spoločných akciách.

- spolupráca so zriaďovateľom – Mesto Vrútky nás ako zriaďovateľ podporoval v mnohých činnostiach. Podľa potreby boli zo strany zriaďovateľa riešené aj rôzne opravy, kosenie.

- zanietenosť učiteliek pre svoju prácu a ich ochota sa ďalej vzdelávať, ich záujem o zavádzanie inovačných metód a organizačných foriem edukačnej činnosti

- 100% kvalifikovanosť pedagogického zboru, ochota ďalšieho vzdelávania

Získané ocenenia:

* Zapojili sme sa do výtvarnej súťaže, ktorú organizovalo Centrum voľného času Domino v o Vrútkach, téma ,, Najkrajší dáždnik“ – 3. miesto

,, Vianočný škriatok“ – 3. miesto

,, Najkrajší snehuliak“ – 3.miesto

,, Prvé jarné kvietky“ – 3. miesto

,, Najkrajšie slniečko“ – 3. miesto

* Beh Mesta Vrútky: 1. a 2. miesto
* Centrum voľného času Domino – dopravná súťaž

,, Deti, bicykel a doprava“ – 2 miesto

* Folklórny festival materských škôl v Turanoch: ,,Tancuj, tancuj, vykrúcaj“

**Slabé stránky MŠ:**

- vzhľadom na vek budovy nutnosť rekonštrukcie vnútorných priestorov, podlahových krytín, náter fasády budovy

- v spolupráci s rodičmi jednotne pristupovať k prejavom choroby detí s cieľom predchádzať častej chorobnosti

- finančná motivácia pedagogických zamestnancov

- Stúpajúce prejavy agresívneho správania , znevažovanie druhých, vulgarizmy sú veľmi časté. V správaní detí sa prejavuje silný egocentrizmus, pri neúspechu v hre alebo inej činnosti reagujú podráždene alebo s plačom. Problematická je aj komunikácia medzi rodičmi a učiteľkami pri riešení výchovných problémov.

**§ 2 ods. 2 a**

**ŠVVP na MŠ**

Počet detí so špeciálnymi výchovno- vzdelávacími potrebami: 1

Počet prijatých detí v školskom roku 2023/2024: 23 detí

§ 2 ods. 5 a

Informácie o finančnom a hmotnom zabezpečení výchovno – vzdelávacej činnosti školy :

1. Rozpočet zriaďovateľa z podielových daní – prostriedky sú využívané na úhradu energií, vody, plynu, úhradu ročných revízií zariadenia, nákup pomôcok, hračiek, úhradu drobných opráv, nákup materiálno – technického vybavenia školy.

V školskom roku 2023/24 bolo zrealizované a zakúpené:

- detský koberec - 2 ks

- výmena vypínačov, zástrčiek

- drevené kryty na radiátory v priestoroch chodby – 13 ks

- stavebnice, odrážadlá

- didaktické pomôcky

- náter soklových stien

- náter interiérových priestorov chodieb, šatní, schodišťa

- renovácia umyvárky – výmena umývadiel a obkladačiek na prízemí a poschodí

- prekrytie a posuvné clonenie pieskoviska ochrannou sieťovinou

- magnetické nástenné lišty do šatní

- tablet pre predškolákov

Celková čiastka prideleného rozpočtu: 320.523 € - Materská škola

Vlastné príjmy: 13.147 € - príspevok na čiastočnú úhradu

1. Príspevok na čiastočnú úhradu nákladov od rodičov – 25 € mesačne, deti do troch rokov 27 €.
2. Finančné prostriedky získané od rodičov – mesačne rodičia prispievajú sumou 7 € na jedno dieťa – prostriedky sú použité na nákup pomôcok k výchovno – vzdelávacej činnosti, nákup hračiek, preliezky na školský dvor, výlety, kultúrne podujatia, nákup kníh, drobného materiálu, dekoračného materiálu, odrážadiel, protišmykových kobercov do umyvárne, detské postavičky na oplotení MŠ, drevené police na uteráky a poháriky do umyvárne, podlahová krytina do zborovne, detské koberčeky a rohožky, náčinie do telocvične.
3. Rodičia ročne prispievajú sumou 12 € do fondu Združenia rodičov. Tieto financie boli využité na nákup balíčkov na Mikuláša a MDD, výlety, karneval, nákup tričiek, torty,  kníh, občerstvenia pre predškolákov, nákup krpcov, goralských klobúkov, dievčenských šiat na vystúpenie.
4. Príspevok na predškolákov: 21.215 € - financie boli použité na nákup didaktických pomôcok, hračiek, výtvarného a dekoratívneho materiálu, 4 ks svietiace panely, zvukové zvončeky – 4 sady, slimák Qobo – 3 ks, 23 ks kresliacich tabuliek.

6. Sponzorsky je škola zásobovaná papierom na kreslenie, kancelárskym papierom, toaletným papierom, tekutým mydlom, papierovými vreckovkami, odrážadlami, bicyklami, kolobežkami.

Sponzorský dar od zákonného zástupcu dieťaťa – p. Noghová vo výške 500 €, sme použili na nákup preliezkového tunela ,,Stonožka“.

**§ 2 ods. 5 b**

**Voľnočasové aktivity**

Naše ciele v systéme výchovy a vzdelávania sú zamerané na posilnenie výchovnej funkcie školy a efektivitu vzdelávacieho procesu. Pri uplatňovaní cieľov predprimárnej edukácie pedagóg zohľadňuje potrebu celostného rozvoja osobnosti dieťaťa a vyvážene rozvíja psychomotorickú, kognitívnu, sociálno-emocionálnu i morálnu stránku. V edukačnom procese sa uplatňuje princíp aktivity dieťaťa. V predškolskom veku má výchova a vzdelávanie činnostný a procesuálny charakter. Všeobecné i špecifické ciele smerujú k rozvoju elementárnych základov kľúčových kompetencií.

1. Podporovať rozvíjanie pohybových schopností a zručností detí pravidelnou dennou realizáciou zdravotných cvičení a pobytu vonku, ktorého realizáciu nie je možné bezdôvodne vynechávať. Odporúča sa využívať hudobno-pohybové hry a pohybové hry so spevom ako súčasť zdravotných cvičení a pobytu vonku. Sezónne aktivity a výcviky realizované v súlade s podmienkami konkrétnej MŠ využívať ako nástroj podpory zdravia a prevencie obezity.

**Spôsob realizácie:**

Uskutočňovali sme turistické vychádzky s deťmi v okolí MŠ. V rámci spolupráce s rodinou sme organizovali spoločné športové popoludnia, opekanie v prírode...... V  októbri sa deti zúčastnili plaveckej prípravy na plavárni Hurbanka. Koncoročný výlet sme zrealizovali v Turanoch – Trusalová v penzióne Marko v detskom svete, kde si preverili svoje pohybové schopnosti.

4. Krúžkovú činnosť zabezpečovať najmä internými pedagogickými zamestnancami, v priestoroch MŠ, v súlade so ŠkVP a len v popoludňajších hodinách po minimálne 30 minútovom odpočinku. Odporúča sa krúžkovú činnosť začať realizovať po 15.00 hodine, aby krúžková činnosť nenarúšala odpočinok a činnosti realizované v súlade so ŠkVP. Pri realizovaní krúžkovej činnosti rešpektovať psychohygienické požiadavky a pedagogické zásady.

**Spôsob realizácie:**

Krúžková činnosť bola zabezpečená v spolupráci ZUŠ – Frica Kafendu, Vrútky. Zabezpečovali tanečný krúžok, 1 krát do týždňa a výtvarný krúžok, 2 krát do týždňa v popoludňajších hodinách. CVČ – Domino, Vrútky nám organizovalo výučbu anglického jazyka.

5. Dramatickú hru chápať ako komplex vzdelávacích činností smerujúcich k rozvíjaniu aktivity, fantázie, predstavivosti a tvorivosti detí, podnecovať deti k tvorivému sebavyjadreniu prostredníctvom rolových hier. Rozvíjať a obohacovať obrazotvornosť, fantáziu, podporovať a uplatňovať intuíciu, rozvíjať tvorivosť detí.

**Spôsob realizácie:**

Deti počas celého školského roka pracovali s rozprávkou – kladný vzťah detí k rozprávkam umožňuje učiteľovi využiť rozprávku ako prostriedok na rozvíjanie tvorivých schopností dieťaťa. Každý mesiac sme zorganizovali pre deti divadelné alebo hudobné predstavenie, poskytovali deťom maňušky, čiapky a kostýmy na realizáciu rolových hier a dramatizácie. Pracovali sme pravidelne s bábkou, orfovým inštrumentárom, vyhotovili sme hudobné nástroje z pet – fliaš, využitím kamienkov....

6. Vytvárať a rozvíjať u detí cit ku krásam svojho regiónu, prírody, ľudového umenia a kultúrneho dedičstva našich predkov.

Spôsob realizácie:

V rámci tanečného krúžku sa deti oboznamovali s ľudovými piesňami, hrami a tradíciami. Nacvičili sme ľudové pásmo ,,Rok na dedine“, v ktorom sa deti oboznámili s pochovávaním basy, fašiangami, vynášaním Moreny, so sviatkom Lucie, príchodom Troch kráľov, vianočnými sviatkami. Nacvičili sme ľudové tance a prezentovali sa na Folklórnom festivale materských škôl v Turanoch. Spolupracovali sme s rôznymi inštitúciami – SNM – Martin, Múzeum slovenskej dediny, CVČ – Domino, MÚ – Vrútky, ZUŠ - Vrútky, kde sme organizovali rôzne aktivity a získavali nové podnety.

Vo Vrútkach, 2.9.2024 Mgr. Gajdošová Zuzana

riaditelka MŠ

**Stanovisko Rady školy pri Materskej škole Sv. Cyrila a Metoda 64, Vrútky:**

Rada školy pri MŠ Cyrila a Metoda 64, Vrútky, berie na vedomie Správu o výchovno – vzdelávacej činnosti, jej výsledkoch a podmienkach školy za školský rok 2023/2024 bez pripomienok a odporúča ju zriaďovateľovi na schválenie.

Bc. Lenka Maťusová

predseda Rady školy